open-index/open-wikipedia-markdown huggingface dataset:
ΦΚ Πέλιστερ

Η **ΦΚ Πέλιστερ** () είναι μια ποδοσφαιρική ομάδα από την πόλη Μπίτολα (Μοναστήρι) της Βόρειας Μακεδονίας. Αγωνίζεται στο Πρωτάθλημα ποδοσφαίρου της Βόρειας Μακεδονίας. Έδρα της είναι το στάδιο Τούμπα Καφέ (Стадион Тумбе Кафе) στο Μοναστήρι.

## Ιστορία
Η ΦΚ Πέλιστερ ιδρύθηκε το 1945, μετά τον Β΄ Παγκόσμιο Πόλεμο, από το τότε καθεστώς της χώρας. Προηγουμένως, στο Μοναστήρι το 1924 είχε ιδρυθεί σύλλογος με την ονομασία Ομλαντίνα που στη συνέχεια μετονομάστηκε σε Πέλιστερ και αργότερα σε ΣΚ Μπίτολα. Ο σύλλογος αυτός από την ίδρυση μέχρι το 1927 αγωνιζόταν στο πρωτάθλημα της Ποδοσφαιρικής υποομοσπονδίας Βελιγραδίου και από το 1928 έως το 1941 στο πρωτάθλημα της Ποδοσφαιρικής υποομοσπονδίας Σκοπίων, της Ποδοσφαιρικής Ομοσπονδίας του Βασιλείου της Γιουγκοσλαβίας.

## Η Πορεία της Πέλιστερ
Αρχικά η ΦΚ Πέλιστερ συμμετείχε στις μικρές κατηγορίες της Σοσιαλιστικής Ομοσπονδιακής Δημοκρατίας της Γιουγκοσλαβίας και ήταν πρωταθλήτρια του Περιφερειακού Πρωταθλήματος ΠΓΔΜ επτά φορές. Τέσσερις φορές κατέκτησε το Περιφερειακό Κύπελλο ΠΓΔΜ. Κέρδισε την άνοδο της, από το Περιφερεικό Πρωτάθλημα στη Δεύτερη Κατηγορία Γιουγκοσλαβίας, για πρώτη φορά το 1974. Πριν τη διάλυση της Γιουγκοσλαβίας, η ΦΚ Πέλιστερ αγωνίστηκε στην τελευταία σεζόν του πρωταθλήματος της Πρώτης Κατηγορίας Γιουγκοσλαβίας τερματίζοντας στη 15η θέση.

Μετά την ανεξαρτησία της χώρας και τη συμμετοχή της ομάδας στο Πρωτάθλημα ποδοσφαίρου Βόρειας Μακεδονίας, η ΦΚ Πέλιστερ είχε πρόωρη επιτυχία με συνεχές πλασάρισμα στις πρώτες 5 ομάδες. Επιπρόσθετα, αγωνίστηκε στον τελικό του κυπέλλου τις πρώτες δύο σεζόν. Η ομάδα έχει αντιπαλότητα με την ΦΚ Βαρντάρ, με το μεταξύ των δύο ομάδων παιχνίδι να είναι το "αιώνιο ντέρμπι" της Βόρειας Μακεδονίας, αλλά και με την ΦΚ Πόμπεντα.

Το 2000 έγινε η πρώτη ομάδα από την ανεξάρτητη Βόρεια Μακεδονία που έφτασε στην τρίτη φάση ευρωπαϊκής διοργάνωσης. Έφτασε στο τρίτο γύρο του Κυπέλλου Ιντερτότο ΟΥΕΦΑ 2000, όπου αποκλείστηκαν από μία από τις νικήτριες ομάδες, τη Θέλτα Βίγο.

## Διακρίσεις
** Περιφερειακό Πρωτάθλημα Βόρειας Μακεδονίας:**
***Νικήτρια (7):** 1949–50, 1950–51, 1956–57, 1959–60, 1960–61, 1974–75, 1981–82

** [[Δεύτερη κατηγορία Βόρειας Μακεδονίας (ποδόσφαιρο ανδρών)]]:**
***Νικήτρια (2):** 2005–06, 2011–12

** Περιφερειακό Κύπελλο Βόρειας Μακεδονίας:**
***Νικήτρια (4):** 1959, 1962, 1985, 1991

** [[Κύπελλο Βόρειας Μακεδονίας (ποδόσφαιρο ανδρών)]]:**
***Νικήτρια (2):**2000–01, 2016–17
*Φιναλίστ (2): 1992–93, 1993–94

## Εξωτερικοί σύνδεσμοι
*Επίσημη ιστοσελίδα  
*Σελίδα στο facebook 
*Προφίλ ομάδας στο MacedonianFootball 
*Ποδοσφαιρική Ομοσπονδία Βόρειας Μακεδονίας 

Κατηγορία:Ποδοσφαιρικές ομάδες Βόρειας Μακεδονίας
Κατηγορία:Ποδοσφαιρικές ομάδες Γιουγκοσλαβίας
Κατηγορία:ΦΚ Πέλιστερ
Κατηγορία:Ιδρύσεις ποδοσφαιρικών ομάδων το 1945
Κατηγορία:Μοναστήρι (Βόρεια Μακεδονία)
Δουκάτο της Μπουκοβίνα

Το **Δουκάτο της Μπουκοβίνα** (*[[γερμανικά]]: Herzogtum Bukowina*) ήταν ένα από τα συστατικά κρατίδια της Αυστριακής Αυτοκρατορίας. Καταλάμβανε τη σημερινή περιοχή της Μπουκοβίνα που είναι μοιρασμένη ανάμεσα στην Ουγγαρία και τη Ρουμανία. Είχε έκταση 10.442 χλμ2, ήταν ορεινή περιοχή, και διοικητική της έδρα ήταν η πόλη Τσέρνοβιτς.

Δημιουργήθηκε το 1849 σαν ειδική γη του στέμματος της αυστριακής μοναρχίας. Το 1780 είχε 79.500 κατοίκους, το 1890 είχε 646.591, το 1900 είχε 730.195 και το 1910 είχε 800.198 κατοίκους. Το 1910 αναφέρονται ότι ζούσαν στο Δουκάτο 13 διαφορετικές εθνότητες. Είχε δικό της κοινοβούλιο με 31 μέλη.

Το 1915 το δουκάτο καταργήθηκε και καταλήφθηκε από τον Ρωσικό στρατό και το 1919 από τους Ρουμάνους. Το 1944 χωρίστηκε ανάμεσα σε Ουγγαρία και Ρουμανία.

## Παραπομπές


Κατηγορία:Δουκάτο της Μπουκοβίνα
Κατηγορία:Διοικητικές διαιρέσεις της Αυστροουγγαρίας
Κατηγορία:Συστατικά μέλη της Αυστριακής αυτοκρατορίας
Κατηγορία:Μεσαιωνική ιστορία της Ουγγαρίας
Κατηγορία:Μεσαιωνική ιστορία της Ρουμανίας
Κατηγορία:Πρώην κράτη της Ευρώπης
Εθνική Βόρειας Μακεδονίας Κ-21 (ποδόσφαιρο ανδρών)

Η **Εθνική Βόρειας Μακεδονίας U21 (ποδόσφαιρο ανδρών)** είναι η εθνική ομάδα ποδοσφαίρου της Βόρειας Μακεδονίας για ποδοσφαιριστές κάτω των 21 ετών. Ελέγχεται από την Ποδοσφαιρική Ομοσπονδία Βόρειας Μακεδονίας.

## Επιδόσεις στο [[Ευρωπαϊκό πρωτάθλημα ποδοσφαίρου U21]]
* 1978 έως 1992 - *Ήταν μέρος της [[Εθνική Γιουγκοσλαβίας U21 (ποδόσφαιρο ανδρών)|Εθνικής Γιουγκοσλαβίας]].*
* 1994 - *Δεν συμμετείχε.*
* 1996 έως 2013 - *Δεν προκρίθηκε.*

## Προπονητές
* Čedomir Janevski (1997-1998)
* Blagoja Kitanovski (1999–2000)
* Nikola Ilievski (2001–2002)
* Žarko Odžakov (2002–2003)
* Μιρσάντ Γιονούζ (2003–2009)
* Μπόμπαν Μπαμπούνσκι (2009-)

## Δείτε ακόμη
* Εθνική Βόρειας Μακεδονίας (ποδόσφαιρο ανδρών)
* Εθνική Βόρειας Μακεδονίας U19 (ποδόσφαιρο ανδρών)
* Εθνική Βόρειας Μακεδονίας U17 (ποδόσφαιρο ανδρών)
* Ευρωπαϊκό πρωτάθλημα ποδοσφαίρου U21

## Εξωτερικοί σύνδεσμοι

* Βορειομακεδονικό Ποδόσφαιρο Περιλαβμάνει νεά και πληροφορίες σχετικά με την Εθνική Βόρειας Μακεδονίας U21.
* Ιστοσελίδα UEFA Under-21 Περιλαμβάνει ολοκληρωμένο αρχείο αποτελεσμάτων.
* The Rec.Sport.Soccer Statistics Foundation Περιλαμβάνει ολοκληρωμένο αρχείο για τα Ευρωπαϊκά Πρωταθλήματα U-21/U-23.

Κατηγορία:Εθνική Βόρειας Μακεδονίας (ποδόσφαιρο)
Κατηγορία:Ποδόσφαιρο στη Βόρεια Μακεδονία
Κατηγορία:Εθνικές ομάδες ποδοσφαίρου Κ-21 Ευρώπης
Κατηγορία:Ποδόσφαιρο νέων στη Βόρεια Μακεδονία
Κατηγορία:Εθνικές αθλητικές ομάδες Βόρειας Μακεδονίας
Ρέιτσελ Κάρσον

Η **Ρέιτσελ Λουίζ Κάρσον** (*Rachel Louise Carson*, 27 Μαΐου 1907 - 14 Απριλίου 1964) ήταν Αμερικανίδα θαλάσσια βιολόγος, περιβαλλοντολόγος και συγγραφέας. Μέσα από τα βιβλία της, με σημαντικότερο τη *[[Σιωπηλή Άνοιξη]]*, θεωρείται ότι έδωσε ώθηση στην ανάπτυξη του παγκόσμιου περιβαλλοντικού κινήματος. Η Σιωπηλή Άνοιξη θεωρείται βιβλίο ισάξιο σε σημασία και επιρροή με άλλα που άλλαξαν τον κόσμο μετά την δημοσίευσή τους όπως π.χ. *[[Η καταγωγή των ειδών|Η Καταγωή των Ειδών]]*, *Η Κοινωνία των Εθνών*, *[[Το Κεφάλαιο]]*, το *[[Αρχιπέλαγος Γκούλαγκ]]*, κ.λ.π..

## Βιογραφία
Η Κάρσον γεννήθηκε το 1907 στο Σπρίγνκντεηλ της Πενσυλβάνια και ξεκίνησε την καριέρα της ως θαλάσσια βιολόγος στο Γραφείο Αλιευμάτων των Ηνωμένων Πολιτειών, ενώ έγινε συγγραφέας πλήρους απασχόλησης τη δεκαετία του 1950. Το βιβλίο που εξέδωσε το 1951, το *The Sea Around Us (Η Θάλασσα Γύρω Μας*) κέρδισε το Εθνικό Βραβείο Βιβλίου των ΗΠΑ ως αναγνώριση για την χαρισματική γραφής της. Επιπλέον μέσω του βραβείου εξασφάλισε και οικονομική σταθερότητα. Το επόμενο βιβλίο της, *The Edge of the Sea (Η Άκρη της Θάλασσας)* και η επανέκδοση του πρώτου της βιβλίου, *Under the Sea Wind (Κάτω από το Θαλάσσιο Άνεμο)* έγιναν επίσης μπεστ-σέλλερ. Και τα τρία βιβλία εξετάζουν τη ζωή στον Ωκεανό από την παραλία μέχρι τα βαθύτερα σημεία.

Στο τέλος της δεκαετίας του 1950, η Κάρσον έστρεψε την προσοχή στο περιβάλλον και πιο συγκεκριμένα στα προβλήματα που πίστευε ότι οφείλονταν στα συνθετικά εντομοκτόνα. Το 1962 εξέδωσε υπό αυτό το πρίσμα το βιβλίο *Σιωπηλή Άνοιξη* (Silent Spring), στο οποίο παρουσιάζει με λεπτομέρειες τη συστηματική δηλητηρίαση του περιβάλλοντος και υποστηρίζει ότι τα εντομοκτόνα μέσω της συσσώρευσής τους στην τροφική αλυσίδα βλάπτουν τον ανθρώπινο οργανισμό. Συγκεκριμένα υποστήριζε πως αν εξαιρεθεί το ενδεχόμενο ενός πυρηνικού πολέμου, η μεγαλύτερη απειλή για την ανθρωπότητα είναι η ρύπανση του ανθρώπινου περιβάλλοντος.

Το βιβλίο έγειρε ανησυχίες για το περιβάλλον σε μεγάλη μερίδα της αμερικανικής κοινωνίας και οδήγησε στην αλλαγή της εθνικής πολιτικής των ΗΠΑ για τη χρήση εντομοκτόνων που περιλάμβανε την απαγόρευση του DDT και άλλων εντομοκτόνων, ενώ αποτέλεσε έμπνευση για το περιβαλλοντικό κίνημα που οδήγησε στη δημιουργία της Υπηρεσίας Προστασίας Περιβάλλοντος των ΗΠΑ.

Η Κάρσον απεβίωσε τον Απρίλιο του 1964 στο Σίλβερ Σπρινγκ του Μέριλαντ.

## Παραπομπές


## Εξωτερικοί σύνδεσμοι

Κατηγορία:Αμερικανοί συγγραφείς
Κατηγορία:Αμερικανίδες βιολόγοι
Εθνική Βόρειας Μακεδονίας Κ-19 (ποδόσφαιρο ανδρών)

Η **Εθνική Βόρειας Μακεδονίας U19 (ποδόσφαιρο ανδρών)** είναι η εθνική ομάδα ποδοσφαίρου της Βόρειας Μακεδονίας για ποδοσφαιριστές κάτω των 19 ετών. Ελέγχεται από την Ποδοσφαιρική Ομοσπονδία Βόρειας Μακεδονίας. Προπονητής της ομάδας είναι ο Mensur Jakupi.

## Ρόστερ το 2013
Το ρόστερ της ομάδας κατά Μεσογειακούς Αγώνες τον Ιούνιο του 2013.

|-----
! colspan="9" bgcolor="#B0D3FB" align="left" |
|----- bgcolor="#DFEDFD"

|-----
! colspan="9" bgcolor="#B0D3FB" align="left" |
|----- bgcolor="#DFEDFD"

|-----
! colspan="9" bgcolor="#B0D3FB" align="left" |
|----- bgcolor="#DFEDFD"

## Δείτε ακόμη
* Εθνική Βόρειας Μακεδονίας (ποδόσφαιρο ανδρών)
* Εθνική Βόρειας Μακεδονίας U17 (ποδόσφαιρο ανδρών)
* Εθνική Βόρειας Μακεδονίας U21 (ποδόσφαιρο ανδρών)
* Ευρωπαϊκό πρωτάθλημα ποδοσφαίρου κάτω των 19 ετών

Κατηγορία:Εθνική Βόρειας Μακεδονίας (ποδόσφαιρο)
Κατηγορία:Εθνικές ομάδες ποδοσφαίρου Κ-19 Ευρώπης
Κατηγορία:Ποδόσφαιρο στη Βόρεια Μακεδονία
Κατηγορία:Ποδόσφαιρο νέων στη Βόρεια Μακεδονία
Κατηγορία:Εθνικές αθλητικές ομάδες Βόρειας Μακεδονίας
Ευάγγελος Κουρτίδης

Ο **Ευάγγελος Χαραλ. Κουρτίδης** (Δαφνώνας Ξάνθης, 12 Μαρτίου 1929 - Αλεξανδρούπολη, 16 Σεπτεμβρίου 2013) ήταν Έλληνας δικηγόρος και πολιτικός,  βουλευτής Ξάνθης από το 1989 ως το 1996 με τη Νέα Δημοκρατία.

## Πολιτική καριέρα
Οι γονείς του ήταν πρόσφυγες από τον Πόντο και καπνοπαραγωγοί. Σπούδασε Νομικά στο ΑΠΘ και Οικονομικές Επιστήμες στην ΑΣΟΕΕ (με υποτροφία). Υπήρξε στενός συνεργάτης του Αλέκου Μπαλτατζή και έμεινε γνωστός για την προσφορά του στο αγροτικό και στο συνεταιριστικό κίνημα. Ήταν πρόεδρος της Ένωσης Αγροτικών Συνεταιρισμών Ξάνθης επί τρεις δεκαετίες και πρόεδρος πολλών συνεταιριστικών οργανώσεων, όπως οι ΣΕΚΑΠ, η Συνεταιριστική Ένωση Καπνοπαραγωγών Ελλάδας (ΣΕΚΕ) κλπ. Με δική του πρωτοβουλία ιδρύθηκε το Κοινό Ταμείο Συμβολαίων, που αποσκοπούσε στη στήριξη των νέων δικηγόρων.

Εξελέγη για πρώτη φορά βουλευτής με τη ΝΔ στις εκλογές του Ιουνίου του 1989 και επανεξελέγη λίγους μήνες αργότερα, στις εκλογές του Νοεμβρίου του 1989. Για τελευταία φορά εξελέγη στις εκλογές του 1993. 

Απεβίωσε το Σεπτέμβριο του 2013 στο πανεπιστημιακό νοσοκομείο της Αλεξανδρούπολης. Ήταν παντρεμένος, με 2 παιδιά.

## Παραπομπές


Κατηγορία:Έλληνες δικηγόροι του 20ού αιώνα
Κατηγορία:Βουλευτές Ξάνθης
Κατηγορία:Βουλευτές εκλεγμένοι με τη Νέα Δημοκρατία
Σακραμέντο Κινγκς

Οι **Σακραμέντο Κινγκς** (αγγλικά: *Sacramento Kings*) είναι επαγγελματική ομάδα μπάσκετ με εδρα το Σακραμέντο των Ηνωμένων Πολιτειών. Ανήκουν στο ειρηνικό τμήμα του National Basketball Association (NBA). Αγωνίζονται στο γήπεδο Sleep Train Arena χωρητικότητας 17.317 ατόμων. Οι Κινγκς ιδρύθηκαν ως μια τοπική ημι-επαγγελματική ομάδα με έδρα στο Ρότσεστερ της Νέας Υόρκης στις αρχές του 1920. Η ομάδα ιδρύθηκε επίσημα ως επαγγελματική στο National Basketball League (NBL) το 1945 ως *Rochester Royals*. Οι Royals μετακινήθηκαν στο αντίπαλο του NBL, το Basketball Association of America, το 1948. Το 1949, ως αποτέλεσμα της απορρόφησης της NBL από την BAA, οι Royals έγιναν μέλη του νεοσύστατου NBA.

Οι Royals ήταν αρκετά επιτυχημένοι, κερδίζοντας το πρωτάθλημα του NBA το 1951. Ωστόσο, είχαν πρόβλημα στο να έχουν οικονομικό κέρδος στην σχετικά μικρή αγορά του Ρότσεστερ και μεταφέρθηκαν στο Σινσινάτι του Οχάιο το 1957, για να γίνουν οι *Cincinnati Royals*. Το 1972, η ομάδα μεταφέρθηκε στο Κάνσας Σίτυ, αρχικά αγωνιζόμενοι μεταξύ των πόλεων Κάνσας Σίτυ και Ομάχα, Νεμπράσκα, και μετονομάστηκαν σε *Kansas City Kings*. Η ομάδα και πάλι απέτυχε να βγάλει οικονομικό κέρδος στην αγορά του Κάνσας, και μετακόμισε στο Σακραμέντο το 1985 όπου αγωνίζεται μέχρι σήμερα.

## Ονομασίες
Ακολουθούν οι ονομασίες του συλλόγου με χρονολογική σειρά:

*Rochester Seagrams (1923–1942)
*Rochester Eber Seagrams (1942–1943)
*Rochester Pros (1943–1945)
*Rochester Royals (1945–1957)
*Cincinnati Royals (1957–1972)
*Kansas City-Omaha Kings (1972–1975)
*Kansas City Kings (1975–1985)
*Sacramento Kings (1985–σήμερα)

## Γήπεδα
μικρογραφία|238px|Το γήπεδο Golden 1 Center

*Rochester War Memorial (1955–1957)
*Cincinnati Gardens (1957–1972)
*Kansas City Municipal Auditorium (1972–1974)
*Omaha Civic Auditorium (1972–1978)
*Kemper Arena (1974–1985)
*ARCO Arena I (1985–1988)
*Sleep Train Arena (formerly ARCO Arena II/Power Balance Pavilion) (1988–2016)
*Golden 1 Center (2016-σήμερα)

## Επιτυχίες
### Πρωταθλήματα
* **1** (1951)

### Τίτλοι Περιφέρειας
* **1** (1951)

### Τίτλοι Κατηγορίας
* **3** (1979, 2002, 2003)

## Παραπομπές


## Εξωτερικοί σύνδεσμοι

* 


Κατηγορία:Ιδρύσεις αθλητικών συλλόγων το 1945
Κατηγορία:Ιδρύσεις ομάδων καλαθοσφαίρισης το 1923
Κατηγορία:Σακραμέντο
Μαργραβάτο της Ιστρίας

thumb|right|200px|Ο θυρεός του Μαργραβάτου
Το **Μαργραβάτο της Ιστρίας** () ήταν ένα από τα συστατικά κρατίδια της Αυστριακής Αυτοκρατορίας. Καταλάμβανε τη σημερινή περιοχή της Ιστρίας που είναι μοιρασμένη ανάμεσα στη Σλοβενία και την Κροατία. Είχε έκταση 4.956 τετραγωνικά χιλιόμετρα μαζί με κάποια νησάκια.

Δημιουργήθηκε το 789 σαν Μαργραβάτο του Φρίουλι, το 1040 πήρε την ονομασία Μαργραβάτο της Ιστρίας και έγινε κρατίδιο μέλος της Αγίας Ρωμαϊκής Αυτοκρατορίας, έπειτα πέρασε στην κατοχή της Δημοκρατίας της Βενετίας ενώ το 1797 έγινε τμήμα της Αυστριακής Αυτοκρατορίας. Καταλήφθηκε προσωρινά από τον Ναπολέοντα το 1803 έως το 1809 που επέστρεψε στους Αψβούργους. Καταργήθηκε οριστικά το 1849 που ενώθηκε σε μία επαρχία με την Κομητεία της Γκορίτσια και της Γκραντίσκα.

## Μαργράβοι
* Βέριγκαντ του Φρίουλι, ; -1012	 
* Πόππο Α΄ της Βαϊμάρης, 1012-1044
* Ούλριχ Α΄ της Βαϊμάρης, 1045-1070	 
* Μάρκβαρτ Β΄ του Εππενστάιν, 1070-1076
* Ερρίκος Γ΄ του Εππενστάιν, 1077-1090
* Πόππο Β΄ της Βαϊμάρης, 1090-1093
* Μπούρκχαρντ Β΄ φον Μούσβουργκ, 1093-1106
* Ένγκελμπερτ Β΄ του Σπανχάιμ, 1107-1124
* Ένγκελμπερτ Γ΄ του Σπανχάιμ, 1124-1171
* Μπέρτολντ Δ΄ του Άντεχς, 1173-1188	 
* Μπέρτολντ Ε΄ του Άντεχς, 1188-1204	 
* Ερρίκος Δ΄ του Άντεχς, 1204-1228

## Παραπομπές


## Πηγές
* Istrien - Flaggenlexikon

Κατηγορία:Συστατικά μέλη της Αυστριακής αυτοκρατορίας
Κατηγορία:Μεσαιωνική Κροατία
Κατηγορία:Μεσαιωνική Σλοβενία
Ιστρια
Κατηγορία:Εδάφη της Βενετικής Δημοκρατίας
Συμμετοχή της Γαλλίας στους Θερινούς Ολυμπιακούς Αγώνες 1896

Δεκατρείς αθλητές από τη **[[Γαλλία]]** συμμετείχαν σε έξι αθλήματα στους **[[Θερινοί Ολυμπιακοί Αγώνες 1896|Θερινούς Ολυμπιακούς Αγώνες του 1896]]** στην Αθήνα. 

Η ποδηλασία ήταν το πιο επιτυχημένο άθλημα των Γάλλων, που συνολικά είχαν 27 συμμετοχές σε 18 αγωνίσματα, κερδίζοντας συνολικά 11 μετάλλια.

## Νικητές
*Για περισσότερες πληροφορίες: [[Πίνακας μεταλλίων Θερινών Ολυμπιακών Αγώνων 1896]] και [[Κατάλογος νικητών Θερινών Ολυμπιακών Αγώνων 1896]]*

Η Γαλλία κατέκτησε την τέταρτη θέση στον πίνακα μεταλλίων με πέντε χρυσά, τέσσερα ασημένια και δύο χάλκινα μετάλλια.

| width=78% align=left valign=top |

| width=22% align=left valign=top |

## Συμμετέχοντες
[thumb|right|190px|Ο [Αλμπίν Λερμουζιό το 1921.]]

* Σε δύο διαφορετικά αθλήματα αγωνίστηκαν οι Άλφονς Γκρισέλ (γυμναστική και στίβο) και Αλμπίν Λερμουζιό (σκοποβολή και στίβο).

## Αποτελέσματα ανά άθλημα
### [[Αρχείο:Tennis_pictogram.svg|25px]] Αντισφαίριση

Στο αγώνισμα του απλού, ο Ντεφέρ (γνωρίζουμε μόνο το επίθετό του) ηττήθηκε στον μοναδικό αγώνα που έλαβε μέρος.

----

### [[Αρχείο:Gymnastics_(artistic)_pictogram.svg|25px]] Γυμναστική

Ο Άλφονς Γκρισέλ πήρε μέρος στο αγώνισμα του δίζυγου, χωρίς όμως να καταφέρει να διακριθεί.

----

### [[Αρχείο:Fencing_pictogram.svg|25px]] Ξιφασκία
[thumb|right|270px|border|Φάση από τον τελικό του [Ξιφασκία στους Θερινούς Ολυμπιακούς Αγώνες 1896 – Ατομικό ξίφους ασκήσεως ανδρών|ατομικού αγωνίσματος στο ξίφος ασκήσεως ανάμεσα στους Γκραβελότ και Καγιό στο Ζάππειο.]]

Στο ατομικό αγώνισμα του ξίφους ασκήσεως, οι Γάλλοι Εζέν Ανρί Γκραβελότ και Ανρί Καγιό επιβεβαίωσαν την ανωτερότητά τους και προκρίθηκαν αήττητοι στον τελικό, όπου ο Γκραβελότ κέρδισε το χρυσό μετάλλιο. Η έκπληξη έγινε στο ξίφος ασκήσεως διδασκάλων, όπου ο Ζαν Περονέ ηττήθηκε από τον Έλληνα Λεωνίδα Πύργο στον μοναδικό αγώνα του αγωνίσματος.

----

### [[Αρχείο:Cycling pictogram.svg|25px]] Ποδηλασία
[thumb|right|300px|Οι ποδηλάτες [Πολ Μασσόν και Λεόν Φλαμένγκ.]]

Η Γαλλία κυριάρχησε στα αγωνίσματα της ποδηλασίας, κερδίζοντας συνολικά τα τέσσερα από τα έξι χρυσά μετάλλια (στα υπόλοιπα δύο αγωνίσματα δεν συμμετείχε κανένας Γάλλος). Τρία χρυσά κατέκτησε ο Πολ Μασσόν, ο οποίος επικράτησε των αντιπάλων του σε όσα αγωνίσματα έλαβε μέρος, ενώ ο Λεόν Φλαμένγκ συνεισέφερε με ένα χρυσό, ένα ασημένιο και ένα χάλκινο.

----

### [[Αρχείο:Shooting_pictogram.svg|25px]] Σκοποβολή

Οι επιδόσεις του Αλμπίν Λερμουζιό παραμένουν άγνωστες. Πάντως, τερμάτισε ανάμεσα στις θέσεις 14 έως 41 και οι βαθμοί που συγκέντρωσε ήταν λιγότεροι από 845.

----

### [[Αρχείο:Athletics_pictogram.svg|25px]] Στίβος
thumb|right|220px|Ο Φραντζ Ρέιτσελ το 1909.

Οι έξι αθλητές της Γαλλίας κέρδισαν ένα ασημένιο και ένα χάλκινο μετάλλιο στον στίβο.

## Πηγές
* Επίσημο Χρονικό των Αγώνων (Τόμος Β'): 

Γαλλια
Κατηγορία:Αθλητισμός στη Γαλλία
Reunion (άλμπουμ, Black Sabbath)

***Reunion*** είναι ο τίτλος του ζωντανά ηχογραφημένου δίσκου του βρετανικού χέβι μέταλ συγκροτήματος Black Sabbath, ο οποίος κυκλοφόρησε τον Οκτώβριο του 1998 μέσω της δισκογραφικής εταιρείας "Epic Records".

Ο δίσκος ηχογραφήθηκε τις δύο πρώτες βραδιές της περιοδείας για την επανένωση της αρχικής σύνθεσης του συγκροτήματος, στο "NEC" του Μπέρμιγχαμ στις 4 και 5 Δεκεμβρίου 1997. Το άλμπουμ τελειώνει με τα δύο πρώτα νέα τραγούδια που ηχογράφησε η συγκεκριμένη σύνθεση μετά το δίσκο "*[[Never Say Die (άλμπουμ)|Never Say Die]]*" του 1978, τα "*Psycho Man*" και "*Selling My Soul*".

Το άλμπουμ ανέβηκε στο # 11 του Billboard και βραβεύθηκε ως πλατινένιο στις Ηνωμένες Πολιτείες και τον Καναδά. Επίσης, το συγκρότημα κέρδισε βραβείο "Grammy" για την εκτέλεση του τραγουδιού "*Iron Man*".

## Τραγούδια
***CD 1***
1. **War Pigs** *(Iommi, Osbourne, Butler, Ward)* - 8:28
2. **Behind the Wall of Sleep** *(Iommi, Osbourne, Butler, Ward)* - 4:07
3. **N.I.B.** *(Iommi, Osbourne, Butler, Ward)* - 6:45
4. **Fairies Wear Boots** *(Iommi, Osbourne, Butler, Ward)* - 6:19
5. **Electric Funeral** *(Iommi, Osbourne, Butler, Ward)* - 5:02
6. **Sweet Leaf** *(Iommi, Osbourne, Butler, Ward)* - 5:07
7. **Spiral Architect** *(Iommi, Dio, Butler, Ward)* - 5:40
8. **Into the Void** *(Iommi, Osbourne, Butler, Ward)* - 6:32
9. **Snowblind** *(Iommi, Dio, Butler, Ward)* - 6:08

***CD 2***
1. **Sabbath Bloody Sabbath** *(Iommi, Osbourne, Butler, Ward)* - 4:36
2. **Orchid / Lord of this World** *(Iommi, Osbourne, Butler, Ward)* - 7:07
3. **Dirty Women** *(Iommi, Osbourne, Butler, Ward)* - 6:29
4. **Black Sabbath** *(Iommi, Osbourne, Butler, Ward)* - 7:29
5. **Iron Man** *(Iommi, Osbourne, Butler, Ward)* - 8:21
6. **Children of the Grave** *(Iommi, Osbourne, Butler, Ward)* - 6:30
7. **Paranoid** *(Iommi, Osbourne, Butler, Ward)* - 5:13
8. **Psycho Man** *(Iommi, Osbourne)* - 5:18
9. **Selling My Soul** *(Iommi, Osbourne)* - 3:10

## Θέσεις τσαρτ
***Reunion*** *(άλμπουμ)*

***Επίσημη κυκλοφορία: [[20 Οκτωβρίου]] [[1998]]***

## Βραβεία
***Reunion*** *(άλμπουμ)*
* Ηνωμένες Πολιτείες (*RIAA Certification*): Πλατινένιος
* Καναδάς (*CRIA Certification*): Πλατινένιος

## Τα μέλη του συγκροτήματος
Το **Reunion** ηχογραφήθηκε από τους εξής μουσικούς:

* **[[Όζι Όσμπορν]]** - *φωνητικά*
* **[[Τόνι Αϊόμι]]** - *κιθάρα*
* **[[Γκίζερ Μπάτλερ]]** - *μπάσο*
* **[[Μπιλ Γουόρντ]]** - *τύμπανα*

## Πηγές

Κατηγορία:Άλμπουμ του 1998
Κατηγορία:Live άλμπουμ των Black Sabbath
Ιστρών έθνος

To **Ιστρών έθνος** υπήρξε αρχαίο έθνος, κατοικούσε στη χερσόνησο Ίστρια της σημερινής Κροατίας που πήρε το όνομα τους. Η περιοχή του επεκτάθηκε στον Κόλπο της Τεργέστης και συνόρευε με τους Ιάποδες στην ενδοχώρα του Τρσατ, δημιούργησαν ένα βασίλειο. Σύμφωνα με τις αρχαίες πηγές οι γνώμες διχάζονται αν ήταν Αρχαίοι Ενετοί ή Ιλλυριοί, άλλο τους χαρακτηρίζουν Θράκες. Την εποχή που κατοίκησε αυτός ο λαός τη χερσόνησο της Ίστριας επεκτάθηκε με το εμπόριο τους σε ολόκληρη τη Μεσόγειο ειδικά στην κεντρική και τη νότια Ιταλία. Οι Ρωμαίοι τους περιγράφουν σαν σκληρή φυλή με ικανούς ναυτικούς και τρομερούς πειρατές, λεηλατούσαν τα πλοία στις βραχώδες ακτές τους. Οι Ίστριοι πολέμησαν κατά των Ρωμαίων, αλλά αποκρούστηκαν επανειλημμένα. Οι Ρωμαίοι αναφέρουν τον βασιλιά των Ιστρίων, Αίπουλο, χαρακτηρίζοντάς τον ως άγριο, σκληρό πολεμιστή. Πολλοί από τους κατοίκους σκλαβώθηκαν και πουλήθηκαν δούλοι. Οι Ιστροί ήταν οι πρώτοι που έπεσαν θύμα του Ρωμαϊκού ιμπεριαλισμού, η Ρωμαϊκή δημοκρατία τους κατέλαβε δύσκολα ύστερα από δύο εκστρατείες (177 π.Χ.). Η περιοχή ανήκε από τότε διοικητικά στη Βενετία και καταγράφεται ως *"Ενετική Ιστρία"*, ο Δάντης Αλιγκέρι την τοποθετεί στο ανατολικότερο όριο της Ιταλίας. Το Ιστρών έθνος συνόρευαν με τους αρχαίους Έλληνες. Γειτόνευαν με μεθοριακά ελληνικά εμπορικά κέντρα, την Αίγιδα (στη σημερινή Κόπερ), Εμονία (στο σημερινό Νόβιγκραντ). Είχαν στενές εμπορικές σχέσεις με τους Έλληνες, όπως δείχνουν τα αρχαιολογικά ευρήματα. Τον 5ο με 4ο αιώνα π.Χ. οι Κέλτες εισέβαλαν στην Ίστρια, αλλά αποκρούστηκαν, ή αφομοιώθηκαν απο τους ντόπιους, αφού ο πολιτισμός των Ιστρίων έμεινε ανεπηρέαστος.

## Παραπομπές



## Πηγές

*Dzino, Danijel (2010). Illyricum in Roman Politics, 229 BC–AD 68. Cambridge University Press. 
*Ferguson, Ronnie (2007). A Linguistic History of Venice. Firenze: Leo S. Olschki. 
*Katičić, Radoslav (1976). Ancient Languages of the Balkans. The Hague: Mouton & Co. N.V., Publishers. 
*Luthar, Oto (2008). The Land Between: A History of Slovenia. Frankfurt am Main: Peter Lang. 
*Matijašić, Ivan (2011). ""Shrieking like Illyrians": Historical geography and the Greek perspective of the Illyrian world in the 5th century BC". Arheološki Vestnik. Research Centre of the Slovenian Academy of Sciences and Arts. 62: 289–316.
*Mesihović, Salmedin (2014). ΙΛΛΥΡΙΚΗ (Ilirike) (in Bosnian). Sarajevo: Filozofski fakultet u Sarajevu. 
*Mesihović, Salmedin; Šačić, Amra (2015). Historija Ilira [History of Illyrians] (in Bosnian). Sarajevo: Univerzitet u Sarajevu [University of Sarajevo]. 
*Wilkes, John J. (1992). The Illyrians. Oxford, United Kingdom: Blackwell Publishing.

Κατηγορία:Αρχαίοι πολιτισμοί
Κατηγορία:Ίστρια
Βασίλειο της Λομβαρδοβενετίας

thumb|right|250px|Το βασίλειο της Λομβαρδίας και της Βενετίας
Το **Βασίλειο της Λομβαρδοβενετίας** (γερμανικά : Königreich Lombardo-Venetien) ήταν μία από τις συστατικές χώρες της Αυστριακής Αυτοκρατορίας από το 1815 έως το 1866. Το βασίλειο κυβερνήθηκε από αντιβασιλιά που διορίζονται από την αυτοκρατορική διοίκηση και έδρευε στο Μιλάνο ή την Βενετία.

## Ιστορία
Δημιουργήθηκε στα, Ιταλικά σήμερα, εδάφη που κατέκτησε η αυτοκρατορία των Αψβούργων από τον Ναπολέοντα. Διοικητικά το Βασίλειο αποτελούνταν από δύο ανεξάρτητες κυβερνήσεις των δύο συστατικών μερών, της Λομβαρδίας και της Βενετίας. Στην  Λομβαρδία περιλαμβάνονται οι επαρχίες του Μιλάνου, Κόμο, Μπέργκαμο, Μπρέσια, Παβία, Κρεμόνα, Μάντοβα, Lodi-Crema, και Σόντριο. Στην Βενετία περιλαμβάνονταν οι επαρχίες της Βενετίας, Βερόνα, Πάντοβα, Βιτσέντσα, Τρεβίζο, Ροβίγκο, Μπελούνο, και Ούντινε.

Το Βασίλειο της Λομβαρδοβενετίας κυβέρνησε πρώτα ο Φραγκίσκος Α΄ από το 1815 μέχρι το θάνατό του το 1835, έπειτα τον διαδέχτηκε ο Φερδινάνδος Α΄ από το 1835 έως το 1848. Στο Μιλάνο στις 6 Σεπτεμβρίου 1838 στέφτηκε ο τελευταίος βασιλιάς μετά την απώλεια της Λομβαρδίας το 1859, και της Βενετίας το 1866.

Μετά από μια λαϊκή επανάσταση στις 22 Μαρτίου 1848 οι Αυστριακοί εκδιώχθηκαν από το Μιλάνο, που έγινε η πρωτεύουσα της προσωρινής κυβέρνησης της Λομβαρδίας. Την επόμενη μέρα δημιουργήθηκε και η προσωρινή κυβέρνηση της Βενετίας. Οι Αυστριακοί, μετά την Μάχη της Γκουστόζα (24 - 25 Ιουλίου 1848) ανακατέλαβαν το Μιλάνο (6 Αυγούστου) και την Βενετία (24 Αυγούστου 1849), και αποκατέστησαν την αυστριακή κυριαρχία.

Ο Φραγκίσκος Ιωσήφ Α΄ κυβέρνησε το Βασιλείο για το υπόλοιπο της ύπαρξής του. Ο νεότερος αδελφός του Μαξιμιλιανός (που αργότερα έγινε αυτοκράτορας του Μεξικού ), υπηρέτησε ως αντιβασιλέας του στο Μιλάνο μεταξύ του 1857 και 1859.

Η Λομβαρδία προσαρτήθηκε στην εμβρυϊκό ιταλικό κράτος το 1859, μετά τη Συνθήκη της Ζυρίχης και μετά τον δεύτερο ιταλικό πόλεμο της Ανεξαρτησίας η Βενετία παραχωρήθηκε στο Βασίλειο της Ιταλίας το 1866 στον απόηχο του πολέμου των επτά εβδομάδων, και έπειτα από την Ειρήνη της Πράγας.

## Αντιβασιλείς
* Ερρίκος ΙΕ΄, πρίγκιπας του Ρόις-Πλέβεν, 1814-1815
* Φρειδερίκος Ερρίκος του Μπελεγκράντε, 1815-1816
* Αντώνιος Βίκτωρ της Αυστρίας, 1816-1818
* Ράινερ Ιωσήφ, αρχιδούκας της Αυστρίας, 1818-1848
* Ιωσήφ Ραντέτσκυ φον Ράντετς, 1848-1857
* Μαξιμιλιανός της Αυστρίας, 1857-1859
* Φέρεντς Γκιουλάι, 1859

## Παραπομπές


Κατηγορία:Συστατικά μέλη της Αυστριακής αυτοκρατορίας
Κατηγορία:Λομβαρδία
Κατηγορία:Ιστορία της Βενετίας
Κατηγορία:Πρώην κράτη της Ιταλικής Χερσονήσου
Μαργραβάτο της Μοραβίας

thumb|right|250px|Η Μοραβία το 1897
Το **Μαργραβάτο της Μοραβίας** (*[[τσεχικά]]: Markrabství Moravské, [[γερμανικά]]: Markgrafschaft Mähren*) ήταν ένα κρατίδιο που υπήρξε σε διάφορες μορφές από το 1182 έως το 1918. Επίσημα διοικείται από έναν μαρκήσιο σε συνεργασία με την τοπική δίαιτα (κοινοβούλιο). Ήταν ποικιλοτρόπως ένα de facto ανεξάρτητο κράτος, περιελάμβανε την περιοχή που ονομάζεται Μοραβία και ανήκει σήμερα στη σύγχρονη Τσεχία.

## Ιστορία
Δημιουργήθηκε το 1182 κατ' εντολήν του αυτοκράτορα Φρειδερίκου Βαρβαρόσσα από τη συγχώνευση τριών ηγεμονιών, της Βρύνας, του Ολομυκίου και της Ζνότζμο. Το 1469 το Μαργαραβιάτο της Μοραβίας καταλήφθηκε από τον ουγγρικό στρατό. Με την ειρήνη του 1479 ο Βασιλιάς της Ουγγαρίας αποποιήθηκε το βασιλικό τίτλο της Μοραβίας αλλά διατήρησε την εξουσία του πάνω από τα εδάφη της Μοραβίας. Ενσωματώθηκε στην μοναρχία των Αψβούργων μετά τον θάνατο του Λουδοβίκου Β΄ το 1526 στην Μάχη του Μόχατς. Η Μοραβία αποτελούσε συστατική χώρα της Αυστριακής αυτοκρατορίας από το 1804 έως το 1867 .

Κατά την ίδρυση της Τσεχοσλοβακίας μετά τον Πρώτο Παγκόσμιο Πόλεμο, το μαργραβάτο είχε μετατραπεί σε "Μοραβία", αργότερα "Μοραβία και Σιλεσία" το 1918. Η αυτονομία αυτή καταργήθηκε το 1949 από την κομμουνιστική κυβέρνηση.

## Παραπομπές


Κατηγορία:Μοραβία
Κατηγορία:Ιστορία της Τσεχίας
Κατηγορία:Συστατικά μέλη της Αυστριακής αυτοκρατορίας
Κατηγορία:Πρώην κράτη της Ευρώπης
Συμμετοχή των Ηνωμένων Πολιτειών στους Θερινούς Ολυμπιακούς Αγώνες 1896

Δεκατέσσερις αθλητές από τις **[[Ηνωμένες Πολιτείες Αμερικής]]** συμμετείχαν σε τρία αθλήματα στους **[[Θερινοί Ολυμπιακοί Αγώνες 1896|Θερινούς Ολυμπιακούς Αγώνες του 1896]]** στην Αθήνα. Αρκετοί από τους συμμετέχοντες ήταν φοιτητές των πανεπιστημίων Χάρβαρντ και Πρίνστον.

Ο στίβος και η σκοποβολή ήταν τα πιο επιτυχημένα αθλήματα των Αμερικανών, που συνολικά είχαν 27 συμμετοχές σε 16 αγωνίσματα, με τις 20 από τις 27 να καταλήγουν σε μετάλλιο. 

## Νικητές
*Για περισσότερες πληροφορίες: [[Πίνακας μεταλλίων Θερινών Ολυμπιακών Αγώνων 1896]] και [[Κατάλογος νικητών Θερινών Ολυμπιακών Αγώνων 1896]]*

Οι Ηνωμένες Πολιτείες κατέκτησαν την πρώτη θέση στον πίνακα μεταλλίων με έντεκα χρυσά, επτά ασημένια και δύο χάλκινα μετάλλια.

| width=78% align=left valign=top |

| width=22% align=left valign=top |

[thumb|270px|Η ομάδα του [Πανεπιστήμιο Πρίνστον|πανεπιστημίου Πρίνστον. Από αριστερά: Λέιν, Τζέιμισον, Τάιλερ και Γκάρετ.]]

[250px|thumb|right|Αθλητές από την αποστολή των [Ηνωμένες Πολιτείες Αμερικής|Ηνωμένων Πολιτειών.]]
## Συμμετέχοντες

## Αποτελέσματα ανά άθλημα
[thumb|200px|Ο [Τζέιμς Κόνολι]]
[thumb|200px|Ο [Ρόμπερτ Γκάρετ]]
[thumb|200px|Ο [Έλερι Κλαρκ]]
[thumb|200px|Ο [Τόμας Μπερκ]]

### [[Αρχείο:Swimming_pictogram.svg|25px]] Κολύμβηση

Ο Γκάρντνερ Ουίλιαμς συμμετείχε σε δύο αγωνίσματα, χωρίς όμως να καταφέρει να διακριθεί.

----

### [[Αρχείο:Shooting_pictogram.svg|25px]] Σκοποβολή

Οι αδελφοί Πέιν πήραν μέρος στο αγώνισμα με στρατιωτικό πιστόλι, κερδίζοντας τις δύο πρώτες θέσεις. Έγιναν έτσι τα πρώτα αδέλφια που τερμάτισαν στην πρώτη και τη δεύτερη θέση στο ίδιο αγώνισμα. Ο Σάμνερ Πέιν συμμετείχε επίσης στο αγώνισμα με ελεύθερο πιστόλι, όπου κατέκτησε το χρυσό μετάλλιο.

----

### [[Αρχείο:Athletics_pictogram.svg|25px]] Στίβος

Η ομάδα των Ηνωμένων Πολιτειών κέρδισε εννέα χρυσά, έξι ασημένια και δύο χάλκινα μετάλλια σε δώδεκα αγωνίσματα στίβου.

## Πηγές
* Επίσημο Χρονικό των Αγώνων (Τόμος Β'): 

Ηνωμενες Πολιτειες
1896
Μεγάλο Δουκάτο της Τρανσυλβανίας

Το **Μεγάλο Δουκάτο της Τρανσυλβανίας** (, , ), ενώ, μετά το 1765, γνωστό ως **Μεγάλο Πριγκιπάτο της Τρανσυλβανίας** (, , ) αποτελούσε μία από τις συνιστώσες της Μοναρχίας των Αψβούργων (Αυστριακή Αυτοκρατορία μετά το 1804). Πρωτεύουσές του ήταν διαδοχικά το Ναγκισεμπέν/Χέρμανσταντ/Σιμπίου και το Κόλοσβαρ/Κλάουζενμπουργκ/Κλουζ.

Διαδέχτηκε το Πριγκιπάτο της Τρανσυλβανίας (του οποίου η πρωτεύουσα ήταν το Γκιουλαφέχερβαρ/Κάρλσμπουργκ/Άλμπα Ιούλια), διαθέτοντας, ωστόσο, λιγότερη αυτονομία: δεν υφίστατο, πλέον, βοϊβόδας/πρίγκιπας/μέγας δούκας ο οποίος εκλεγόταν από την τρανσυλβανική δίαιτα παλαιότερα, αλλά κυβερνήτες οι οποίοι ορίζονταν από τους Αψβούργους, αυτοκράτορες της Αυστρίας (ο τελευταίος εξ'αυτών, ο Λουί Φολιό ντε Κρενεβίλ, ήταν γιος Γάλλου πολιτικού μετανάστη). Η δίαιτα μετατράπηκε σε απλό σώμα καταγραφής των αυτοκρατορικών αποφάσεων.

Το 1867, στη διάρκεια της βασιλείας του Φραγκίσκου Ιωσήφ των Αψβούργων, το Μεγάλο Πριγκιπάτο της Τρανσυλβανίας καταργήθηκε, καθώς και το σύνολο των διοικητικών του οργάνων, ενώ τα εδάφη του προσαρτήθηκαν από την Ουγγαρία εντός της αυτοκρατορίας της Αυστροουγγαρίας.

## Παραπομπές


## Βιβλιογραφία
* Auguste de Gérando, *La Transylvanie et ses habitants* (2 volumes). Imprimeurs-Unis, Paris, 1845.

## Σχετικά λήμματα
* Πριγκιπάτο της Τρανσυλβανίας
* Αυστροουγγρική Τρανσυλβανία
* Στρατιωτική Τρανσυλβανία

Κατηγορία:Τρανσυλβανία
Κατηγορία:Πρώην κράτη της Ευρώπης
Κατηγορία:Συστατικά μέλη της Αυστριακής αυτοκρατορίας
Κατηγορία:Συστατικά μέλη της Αυστροουγγαρίας
Σπούτνικ 4

Το **Σπούτνικ 4**, γνωστό και σαν *Korabl-Sputnik 1*, είναι το πρώτο διαστημόπλοιο Βοστόκ που εκτοξεύθηκε. Ήταν μη επανδρωμένο και κύριος  σκοπός της αποστολής ήταν ο έλεγχος των διάφορων συστημάτων και παραμέτρων προκειμένου μία επανδρωμένη διαστημική αποστολή να καταστεί εφικτή. Με ένα άλλο διαστημόπλοιο ίδιου τύπου, το Βοστόκ 1, ταξίδεψε στο διάστημα ένα χρόνο αργότερα ο πρώτος στην ιστορία κοσμοναύτης Γιούρι Γκαγκάριν.
## Αποστολή
Το διαστημόπλοιο εκτοξεύτηκε από το Κοσμοδρόμιο του Μπαϊκονούρ στις 15 Μαΐου 1960 και μπήκε σε τροχιά γύρω από τη Γη. Κύριος στόχος ήταν ο έλεγχος των συστημάτων υποστήριξης ζωής. Μάλιστα εντός της καμπίνας είχε τοποθετηθεί στη θέση του κοσμοναύτη μία κούκλα. Το διαστημόπλοιο εξέπεμψε δεδομένα τηλεμετρίας και ηχογραφημένα μηνύματα πίσω στη Γη.

Η διαδικασία επανεισόδου στην γήινη ατμόσφαιρα δεν ήταν επιτυχημένη. Μετά από τέσσερις ημέρες σε τροχιά αποχωρίστηκε η κάψουλα επανεισόδου και πυροδοτήθηκαν οι πύραυλοι ανάσχεσης ώστε αυτή να επιβραδύνει και να επιστρέψει στη Γη. Η κάψουλα τελικά δεν μπήκε στην ατμόσφαιρα όπως είχε σχεδιαστεί.
## Παραπομπές


Κατηγορία:Πρόγραμμα Βοστόκ
Κατηγορία:Διαστημικές αποστολές το 1960
Βασίλειο της Ιλλυρίας (1816–1849)

thumb|right|300px|Το Βασίλειο της Ιλλυρίας
Το **Βασίλειο της Ιλλυρίας** (*[[γερμανικά]] : Königreich Illyrien*), ήταν ένα από τα συστατικά κρατίδια της Αυστριακής Αυτοκρατορίας από το 1816 έως το 1849. Αποτελούσε τμήμα της αυτοκρατορίας του Ναπολέων Α΄ σαν επαρχία της Ιλλυρίας. Διοικητικό κέντρο της ήταν στην Λιουμπλιάνα (επίσημα γερμανικά : Laibach )

Μετά τις επαναστάσεις του 1848 , το βασίλειο διαλύθηκε και χωρίζεται ανάμεσα στο Δουκάτο της Καρνιόλα, Δουκάτο της Καρινθίας και την Αυστριακή Λίτοραλ.

## Ιστορία
Το Βασίλειο της Ιλλυρίας ιδρύθηκε επίσημα στις 3 Αυγούστου 1816. Κατά τα πρώτα χρόνια περιελάμβανε εδάφη της Σλοβενίας και της Κροατίας . Ήδη στις αρχές της δεκαετίας του 1820, όμως, το προ-Ναπολέοντιο βασίλειο της Κροατίας επανιδρύθηκε, στην οποία είχαν συμπεριληφθεί α εδάφη που αποτελούν μέρος του Βασιλείου της Ιλλυρίας.

Το Βασίλειο της Ιλλυρίας σταδιακά αναφέρεται όλο και λιγότερο και για τελευταία φορά επίσημα εμφανίστηκε το 1849 ως γη του στέμματος στης Αυστρίας.
 
## Παραπομπές


Κατηγορία:Ιστορία της Κροατίας
Κατηγορία:Ιστορία της Σλοβενίας
Κατηγορία:Συστατικά μέλη της Αυστριακής αυτοκρατορίας
Κατηγορία:Πρώην κράτη της Ευρώπης
Ούνικς Καζάν

Η **Ούνικς Καζάν** (ρωσικά: Баскетбольный клуб УНИКС Казань) είναι ρωσική ομάδα καλαθοσφαίρισης. Ιδρύθηκε το 1991 έχοντας σπουδαία πορεία στο σύγχρονο Ρωσικό και Ευρωπαϊκό μπάσκετ.

## Ιστορία
Η ομάδα του Καζάν ιδρύθηκε το 1991. Μέσα σε λίγα χρόνια κατάφερε να εδραιωθεί στο χώρο του μπάσκετ και το 1997 ανέβηκε στην πρώτη κατηγορία της Ρωσικής λίγκας. Ένα χρόνο αργότερα ο πρόεδρος της Εθνικής τράπεζας της Δημοκρατίας του Ταταρστάν, Γεβγκένι Μπογκάτσεφ ανέλαβε την προεδρία της ομάδας. Η ανοδική πορεία της ομάδας φαίνεται το 2001 όπου τερματίζει 2η. Ενώ και το 2002,2004,2007 κατάφερε να τερματίσει στην 2η θέση.

Παράλληλα με την επιτυχημένη πορεία της στη Ρωσία, ανάλογη επιτυχία έχει και στην Ευρώπη σε χαμηλές βέβαια κατηγορίες. Την περίοδο 2010-2011 κάνει το μεγάλο βήμα καταφέρνοντας να κατακτήσει τη διοργάνωση του Eurocup Basketball. Το μπάτζετ της σεζόν 2012-2013 κυμαινόταν στα 25 εκατομμύρια. Την περίοδο 2013-2014 η ομάδα ξεκίνησε με προπονητή τον Αντρέα Τρινκιέρι και 3 Έλληνες τους: Ίαν Βουγιούκα, Κώστας Καϊμακόγλου και Νίκο Ζήση. Την περίοδο 2013-2014 υπήρξε φιναλίστ του Eurocup Basketball χάνοντας στον τελικό από την ισπανική Βαλένθια. Τη σεζόν 2016-17 αγωνίστηκε στην Ευρωλίγκα. Τη σεζόν 2020/21, έφτασε μέχρι τον τελικό του Γιούροκαπ, χάνοντας το τρόπαιο από τη Μονακό με 2-0 στη σειρά. Στην VTB Λίγκα, η Ούνικς προκρίθηκε αήττητη από τα ημιτελικά κόντρα στη Λοκομοτίβ Κούμπαν και έφτασε μέχρι τους τελικούς, έχασε όμως το τρόπαιο από την ΤΣΣΚΑ Μόσχας. Το καλοκαίρι του 2021, μετά από τέσσερα χρόνια παρουσίας ο Δημήτρης Πρίφτης αποχώρησε και νέος προπονητής της ομάδας είναι ο Βέλιμιρ Περάσοβιτς.

Στις 18 Φεβρουαρίου 2022, αποβλήθηκε από την Ευρωλίγκα λόγω της ρώσικης εισβολής στην Ουκρανία. Η αποβολή από τις ευρωπαϊκές διοργανώσεις της ίσχυσε και τη σεζόν 2022-23.

Στις 16 Μαΐου 2023, κατέκτησε για πρώτη φορά στην ιστορία της την VTB Λίγκα, αφού νίκησε στη σειρά των τελικών 4-1 την Λοκομοτίβ Κουμπάν.

## Τίτλοι

### Εγχώριοι
**[[VTB Λίγκα]]**
* Νικήτρια (1): 2022

**Κύπελλο Ρωσίας**

* Νικήτρια (3): 2003, 2009, 2014

### Διεθνείς
**[[EuroCup Basketball|Γιούροκαπ]]**

* Νικήτρια (1): 2011

**[[EuroChallenge]]**

* Νικήτρια (1): 2004

**North European League**

* Νικήτρια (1): 2003

## Παίχτες

### Σύνθεση σεζόν 2021-22

### Διάγραμμα ομάδων

## Παραπομπές


## Πηγές
*onsports.gr
*eurocupbasketball.com

## Εξωτερικοί σύνδεσμοι
* 

Κατηγορία:Ρωσικοί σύλλογοι καλαθοσφαίρισης
Κατηγορία:Ιδρύσεις ομάδων καλαθοσφαίρισης το 1991
Κατηγορία:Σοβιετικοί σύλλογοι καλαθοσφαίρισης
Κατηγορία:Σύλλογοι της Ευρωλίγκα ανδρών
Κώστας Ριτσώνης

Ο **Κώστας Ριτσώνης** ήταν Έλληνας ποιητής (1946-2015).

Γεννήθηκε το 1946 στην Αθήνα. Σπούδασε πολιτικός μηχανικός στην Πολυτεχνική Σχολή στη Θεσσαλονίκη .

Άρχισε να γράφει από το 1969 και ήταν αποκλειστικός συνεργάτης του περιοδικού Διαγώνιος του Ντίνου Χριστιανόπουλου μέχρι το 1984. Από το 1987 εκδίδει το χειρόγραφο περιοδικό "Ποιήματα των φίλων" και από το 1996 επιμελείται τις ομώνυμες τυπωμένες εκδόσεις.

Το 2006 μαζί με τον πεζογράφο Γιάννη Μπασκόζο εξέδωσαν το περιοδικό "Οι φίλοι". Άλλες μεγάλες του αγάπες είναι η ζωγραφική, το ρεμπέτικο τραγούδι και οι μεταφράσεις κυρίως Γάλλων ποιητών. Πολλές από αυτές τις παρουσίασε στο ηλεκτρονικό περιοδικό "Ποιείν".

Συνεργάστηκε σε έντυπα περιοδικά και σε ηλεκτρονικά περιοδικά στο διαδίκτυο. Πολλά ποιήματά του βρίσκονται σε ιστολόγια φίλων του και στις ετήσιες ανθολογίες του Τάσου Κόρφη "Φωνές" και του Γιάννη Κορίδη "Ποιητικό Ημερολόγιο". Έχει μεταφραστεί στα αγγλικά από τον Γιάννη Γκούμα και στα πολωνέζικα από το Janusz Strasburger.

Ποιήματά του έχει μελοποιήσει ο Σταύρος Κουγιουμτζής, αλλά και ο ίδιος έχει εκδώσει βιβλίο με ρεμπέτικους στίχους για τα τραγούδια του παιγμένα στα μακάμ της λαϊκής μας μουσικής.

Πέθανε στις 14 Ιουλίου 2015.

## Εκδόσεις

* 1974 Αγκαλιά
* 1982 Ο ανάπηρος λαχειοπώλης και άλλα ποιήματα
* 1996 Φωτισμένο εργοστάσιο
* 2001 Τσίλιες, μικρά πεζά
* 2001 Πουλιά και ψίχουλα
* 2003 Βραχνή φωνή
* 2011 151 ποιήματα
* 2013 Τραγούδια στα μακάμια
* 2013 Μεταφράσεις από τα γαλλικά
* 2014 Τσίλιες συμπληρωμένες

## Παραπομπές


## Πηγές

* Αναγνώστης, Ο (2015-07-16). «Χάσαμε τον Κώστα». ΠΕΡΙΟΔΙΚΟ Ο ΑΝΑΓΝΩΣΤΗΣ ΓΙΑ ΤΟ ΒΙΒΛΙΟ ΚΑΙ ΤΙΣ ΤΕΧΝΕΣ. Ανακτήθηκε στις 2019-07-21.

## Εξωτερικοί σύνδεσμοι

* «.:BiblioNet : Ριτσώνης, Κώστας». www.biblionet.gr. Ανακτήθηκε στις 2019-07-21.
* Γιώγλου, Θανάσης. «Έφυγε ο ποιητής Κώστας Ριτσώνης». www.ogdoo.gr. Ανακτήθηκε στις 2019-07-21.

Κατηγορία:Έλληνες ποιητές
Κατηγορία:Νεοέλληνες ποιητές
Αρχιδουκάτο της Αυστρίας

Το **Αρχιδουκάτο της Αυστρίας** () ήταν κρατίδιο που δημιουργήθηκε το 1453 μετά την αναβάθμιση σε Αρχιδουκάτο του Δουκάτου της Αυστρίας. Πρωτεύουσα του ήταν η Βιέννη και περιελάμβανε τα εδάφη των σημερινών ομόσπονδων κρατιδίων της Αυστρίας Άνω Αυστρία και Κάτω Αυστρία.

Αποτέλεσε τμήμα της Αγίας Ρωμαϊκής Αυτοκρατορίας έως το 1806 και έπειτα του στέμματος των Αψβούργων και της Αυστριακής Αυτοκρατορίας έως το 1849. Τυπικά διαλύθηκε το 1918 με την κατάρρευση της Αυστροουγγαρίας και τη δημιουργία των επιμέρους ομόσπονδων κρατιδίων της Κάτω και της Άνω Αυστρίας στη νέα Δημοκρατία της Αυστρίας.

Διατηρούσε κοινοβούλιο με 116 βουλευτές από το οποίο εκλεγόταν η εθνική επιτροπή με 7 μέλη και ο πρόεδρος του κοινοβουλίου διορίζονταν από τον αυτοκράτορα που διατηρούσε τον τίτλο του αρχιδούκα. 

## Παραπομπές


## Πηγές
* Richard van Dülmen: *Weltgeschichte: Entstehung des frühneuzeitlichen Europa 1550–1648*, Band 24, Weltbild Verlag, Augsburg 1998
* Günter Barudio: *Weltgeschichte: Das Zeitalter des Absolutismus und der Aufklärung 1648–1779*, Band 25, Weltbild Verlag, Augsburg 1998

Κατηγορία:Συστατικά μέλη της Αυστριακής αυτοκρατορίας
Κατηγορία:Πρώην κράτη της Ευρώπης
Κατηγορία:Κρατίδια της Αγίας Ρωμαϊκής Αυτοκρατορίας
Sting in the Tail

Το "Sting in the Tail" είναι άλμπουμ των Scorpions. Κυκλοφόρησε στις 19 Μαρτίου 2010 στην Ευρώπη (14 Μαρτίου στην Ελλάδα) και 23 Μαρτίου στη Νότια Αμερική.

## Κομμάτια
### Παγκόσμια Έκδοση

#"Raised on Rock"
#"Sting in the Tail"
#"Slave Me"
#"The Good Die Young" (με την Τάρια Τούρουνεν)
#"No Limit"
#"Rock Zone"
#"Lorelei"
#"Turn You On"
#"Let's Rock!"
#"SLY"
#"Spirit of Rock"
#"The Best is Yet to Come"

**Japanese Edition**

# "Thunder and Lightning"

### Premium Edition

**CD**

# "Dreamers" (Unbreakable - Japanese Edition)
#"Too Far" (Unbreakable - Japanese Edition)
#"Miracle"
#"The Good Die Young" (Alternative Version)
#"Thunder and Lighting"

**DVD**

#"Sting in the Tail" (Live Video)
#"The Best is Yet to Come" (Live Video)
#"Sting in the Tail" (Video Masage: Hour I/Holiday/Wind of Change/The Good Die Young/Raised on Rock/Lorelei/Sting in the Tail/Rock You Like a Hurricane)

## Προσωπικό

Klaus Meine

Rudolf Schenker

Mathias Jabs

ˈpavɛw mɔ̃t͡ɕiˈvɔda (Paweł Mąciwoda)

James Kottak

Κατηγορία:Δισκογραφία των Scorpions
Opel Corsa

Το **Opel Corsa** είναι ένα supermini αυτοκίνητο πόλης της κατηγορίας Β, που κατασκευάζεται από τη γερμανική αυτοκινητοβιομηχανία Opel, από τον Σεπτέμβριο του 1982 στην Ισπανία και μεταγενέστερα και σε άλλα κράτη διεθνώς, ενώ σήμερα βρίσκεται στην έκτη γενιά του. Μέχρι σήμερα, πάνω από 10 εκατομμύρια αντίτυπα έχουν διατεθεί παγκοσμίως. Η έκτη γενιά του Corsa (Corsa F) μπήκε στην παραγωγή το καλοκαίρι του 2019 και είναι η πρώτη που φέρει πλατφόρμα (την EMP1, στην οποία βασίζονται και το νέο Peugeot 208 και το DS3 Crossback) και κινητήρες του Ομίλου PSA (και από τον Ιανουάριο του 2021 του Ομίλου Stellantis) αντί (έως την 5η γενιά, παραγωγής 2014 - 2019) της General Motors.


Αρχείο:Opel Corsa 1.2 "Strada" (10476179675).jpg|Opel Corsa A (1982 - 1993).
Αρχείο:Opel Corsa B WorldCup Facelift.JPG|Opel Corsa B (1993 - 2000).
Αρχείο:Opel Corsa C 1.2 Elegance front 20100912.jpg|Opel Corsa C (2000 - 2006).
Αρχείο:Opel Corsa D 20090912 front.JPG|Opel Corsa D (2006 - 2014).
Αρχείο:Opel Corsa 1.3 CDTI ecoFLEX Innovation (E) – Frontansicht, 24. Dezember 2015, Ratingen.jpg|Opel Corsa E (2014 - 2019).
Αρχείο:2020 Opel Corsa F.jpg|Opel Corsa F (2019 - ).


## Εξωτερικοί σύνδεσμοι

* Τεχνικά χαρακτηριστικά του Opel Corsa 
* Η επίσημη Ελληνική ιστοσελίδα του Opel Corsa

Corsa
Κατηγορία:Αυτοκίνητα πόλης
Κατηγορία:Γερμανικά αυτοκίνητα
Alfa Romeo Giulietta (1977)

Η **Alfa Romeo Giulietta** (εσωτερικός κωδικός: **Type 116**) ήταν ένα μεσαίο σεντάν αυτοκίνητο της κατηγορίας D, που παρήχθη από την ιταλική αυτοκινητοβιομηχανία Alfa Romeo, από τον Νοέμβριο του 1977 έως τα τέλη του 1985. Αντικατέστησε την Alfa Romeo Giulia και ήταν το μοντέλο που αναβίωσε για πρώτη φορά το όνομα της κλασικής Alfa Romeo Giulietta του 1954 - 1965.

Συνολικά κατασκευάστηκαν 386.767 αντίτυπα της Giulietta στα 8 έτη παραγωγής της, κατά τα οποία υπέστη δύο ανανεώσεις, μία το καλοκαίρι του 1981 και μία δεύτερη στα τέλη του 1983. Ένα ιδιαίτερο χαρακτηριστικό της, ήταν ότι προσφέρθηκε αποκλειστικά με 5-τάχυτο μηχανικό κιβώτιο, κάτι ιδιαίτερα σπάνιο για τα στάνταρ της τότε εποχής, όταν υπήρχε ακόμα τεράστιο πλήθος από 4-τάχυτα μηχανικά κιβώτια στην τότε παγκόσμια αυτοκίνηση, αν και δεν υπήρξε ποτέ έκδοση με αυτόματο κιβώτιο. Αντικαταστάθηκε τον Μάιο του 1985 από την Alfa Romeo 75.

## Βιβλιογραφία
* Büschi, Hans-Ulrich, ed. (10 March 1983). «Automobil Revue '83». 78. Berne, Switzerland: Hallwag, AG: 172–173. ISBN 3-444-06065-3.
* De Leener, Philippe (1983-10-13). «Gedetailleerde Test: Alfa Romeo Giulietta 2.0TD» [Detailed Test]. De AutoGids (in Flemish). Brussels, Belgium: Uitgeverij Auto-Magazine. 5 (106): 41, 47.

## Εξωτερικοί σύνδεσμοι

* Ιστορία της Alfa Romeo Giulietta (1977)

Giulietta
Κατηγορία:Μεσαία αυτοκίνητα
Toyota Cavalier

Το **Toyota Cavalier** ήταν ένα μικρομεσαίο αυτοκίνητο της ιαπωνικής αυτοκινητοβιομηχανίας Toyota. Λόγω της τότε συνεργασίας της Toyota με την General Motors, το Cavalier ήταν μια παράλληλη έκδοση του αμερικανικού Chevrolet Cavalier και κατασκευαζόταν στις ΗΠΑ. Διατέθηκε στην ιαπωνική αγορά από το 1996 έως το 2000. Η παραγωγή του έληξε τον Μάρτιο του 2000 και η εισαγωγή του στην Ιαπωνία διακόπηκε οριστικά τον Ιούλιο του 2000. Αντικαταστάθηκε τον Δεκέμβριο του 2001 από το Toyota Allion.

## Εξωτερικοί σύνδεσμοι
* 

Cavalier
Κατηγορία:Μικρομεσαία αυτοκίνητα
Βράγχια

Τα **βράγχια** είναι το αναπνευστικό όργανο πολλών υδρόβιων οργανισμών. Απορροφούν το διαλυμένο στο νερό οξυγόνο αποβάλλοντας διοξείδιο του άνθρακα. Τα βράγχια ορισμένων ειδών, όπως τoυ βερνάρδου του ερημίτη, έχουν προσαρμοστεί έτσι ώστε να επιτρέπουν την αναπνοή και έξω από το νερό, εφόσον διατηρούνται υγρά.

Κατηγορία:Ανατομία ζώων
Κατηγορία:Όργανα (βιολογία)
Κατηγορία:Αναπνευστικό σύστημα
Ηγεμονία του Μαυροβουνίου

thumb|right|200px|Η σημαία της ηγεμονίας.
thumb|right|200px|Η ηγεμονία το 1878.
Η **Ηγεμονία του Μαυροβουνίου** (*[[σερβικά]]: Књажевина Црна Гора*) ήταν κυρίαρχο κράτος στην νοτιανατολική Ευρώπη, στα εδάφη του σημερινού Μαυροβουνίου. Υπήρξε από το 1852 έως και το 1910, με πρωτεύουσα την Τσέτινιε.

## Ιστορία
Το 1852 ο άρχοντας του Μαυροβουνίου μητροπολίτης Ντανίλο Α΄ Πέτροβιτς-Νιέγκος κήρυξε την περιοχή που διοικούσε κοσμική ηγεμονία και με την αναγνώριση του τσάρου της Ρωσίας Νικολάου Α΄ αυτοανακηρύχθηκε ηγεμόνας (Књаж, prince). Έως τότε το Μαυρβούνιο ήταν θρησκευτικό κράτος με την ονομασία Επισκοπική ηγεμονία του Μαυροβουνίου με τον επίσκοπο (владика) να είναι και ηγεμόνας. Η πράξη του αυτή τον οδήγησε σε πόλεμο με την Οθωμανική Αυτοκρατορία, που το θεωρούσε αναπόσπαστο μέρος της. Ο Ντανίλο Α΄ προσπάθησε τη διπλωματική αναγνώρισή του από τις Ευρωπαϊκές δυνάμεις χωρίς επιτυχία και αντιμετώπισε την Εξέγερση του Βουκαλόβιτσα. Όμως μετά την νίκη του επί του οθωμανικού στρατού στην Μάχη του Γκράχοβατς την 1 Μαΐου 1858, η Γαλλία και άλλες Ευρωπαϊκές δυνάμεις αναγνώρισαν την ηγεμονία την 1 Αυγούστου 1860.

Μετά τη δολοφονία του Ντανίλο Α΄ το 1860 στο θρόνο ανέβηκε, στις 14 Αύγουστος 1860, ο ανιψιός του Νικόλαος Α΄ του Μαυροβουνίου. Το 1862 ο Νικόλαος Α΄ οδήγησε την ηγεμονία σε ανεπιτυχή πόλεμο εναντίον της Τουρκίας και το Μαυροβούνιο αντιμετώπισε μεγάλο πρόβλημα στο να διατηρήσει την ανεξαρτησία του. Το 1875 ο Νικόλαος Α΄ αντιμετώπισε επιτυχημένα μία εξέγερση στην Ερζεγοβίνη, αντιμετώπισε αυτή την φορά επιτυχημένα τους Οθωμανούς και σύναψε συμμαχία με τη Σερβία. Με το Συνέδριο του Βερολίνου το Μαυροβούνιο απέκτησε πλήρη ανεξαρτησία, επέκταση των συνόρων του προς ανατολάς, βόρεια και πρόσβαση στη θάλασσα. Οι σχέσεις μεταξύ της Σερβίας και του Μαυροβουνίου δεν ήταν καλές λόγω των δυναστικών ανταγωνισμών τους. Το 1866 ολοκληρώθηκε η συμμαχία μεταξύ του Μαυροβουνίου και της Σερβίας. Το 1910 αναβαθμίστηκε στο Βασίλειο του Μαυροβουνίου και ο Νικόλαος Α΄ ανακηρύχθηκε βασιλιάς.

## Διοικητική διαίρεση
* Ναχαγιέ της Κατούσκα
* Ναχαγιέ της Ριέκα
* Ναχαγιέ Κρομνίτσκα
* Ναχαγιέ Πριμόπκα
* Ναχαγιέ Λεσάντσκα
* Ναχαγιέ της Ζέτα
* Ναχαγιέ Μπράτσκα
* Ναχαγιέ Βασοτζέβικα
* Ναχαγιέ Μοράτσκα
* Ναχαγιέ Νικσίτσκα

## Δείτε επίσης
* Κατάλογος μοναρχών του Μαυροβουνίου
* Οίκος των Πέτροβιτς-Νιέγκος
* Βασίλειο του Μαυροβουνίου

## Παραπομπές


## Πηγές
* ЗЕМЉОПИС КЊАЖЕВИНЕ ЦРНЕ ГОРЕ - Ђуро Поповић и Јован Рогановић, Цетиње 1895

## Εξωτερικοί σύνδεσμοι
* 

Κατηγορία:Ιστορία του Μαυροβουνίου
Κατηγορία:Μεσαιωνική ιστορία της Σερβίας
Κατηγορία:Πρώην κράτη των Βαλκανίων
Μαυροβουνιου
Ιστάνμπουλσπορ

Η **Ιστάνμπουλσπορ** (τουρκικά: *İstanbulspor*) είναι τουρκικό ποδοσφαιρικό σωματείο, που ιδρύθηκε στην Κωνσταντινούπολη από μαθητές Γυμνασίου και Λυκείου το 1926. Είχε μια αποτυχημένη περίοδο (2004-2005) και υποβιβάστηκε από την Σούπερ Λιγκ (Süper Lig) στην Πρώτη κατηγορία (1. Lig). Είναι ο τέταρτος πιο γνωστός και καλά ανεπτυγμένος επαγγελματικός ποδοσφαιρικός σύλλογος της πόλης μετά την Μπεσίκτας, τη Γαλατασαράι, τη Ουμρανίγεσπορ και την Φενέρμπαχτσε.

## Χρώματα και έμβλημα
Τα χρώματα του συλλόγου είναι το κίτρινο και το μαύρο, που είναι τα χρώματα του Λυκείου της Κωνσταντινούπολης. Επίσης το λευκό γίνεται αποδεκτό ως τρίτο χρώμα της ομάδας, αν κι αυτό δεν είναι επίσημο. Έχοντας εκπροσωπήσει την Τουρκία σε διεθνή διαγωνισμό, η ομάδα έλαβε το προνόμιο να χρησιμοποιεί την τουρκική σημαία στο έμβλημά της, στην επάνω αριστερή γωνία. Το έμβλημα του Λυκείου της Κωνσταντινούπολης βρίσκεται στη μέση του εμβλήματος.

## Συμμετοχές σε πρωταθλήματα
* Σούπερ Λιγκ: 1958-67, 1968–72, 1995-2005
* Πρώτη κατηγορία: 1967-68, 1972–75, 1981–84, 1992–95, 2005–08
* Δεύτερη κατηγορία: 1975-79, 1984–92, 2008–10
* Τρίτη κατηγορία: 2010-
* Ερασιτεχνική κατηγορία: 1979-81

## Επιτυχίες

### Εγχώριες

***[[Πρωτάθλημα ποδοσφαίρου Τουρκίας|Σούπερ Λιγκ]]**
::Δεύτερη θέση (1): 1957-58

***Τουρκικό Πρωτάθλημα Ποδοσφαίρου**
::Πρωταθλήτρια (1): 1931-32

***Πρωτάθλημα Ποδοσφαίρου της Κων/πολης**
::Πρωταθλήτρια (1): 1931-32

***Ασπίδα της Κων/πολης**
::Πρωταθλήτρια (1): 1931-32

***Δεύτερη κατηγορία**
::Πρωταθλήτρια (1): 1967-68
::Δεύτερη θέση (1): 1994-95

***Τρίτη κατηγορία:**
::Πρωταθλήτρια (1): 1991-92

### Διεθνείς

***[[Κύπελλο Ιντερτότο ΟΥΕΦΑ|Κύπελλο Ιντερτότο]]**
::Hμιτελικά (1): 1997

## Παραπομπές


## Εξωτερικοί σύνδεσμοι
* Επίσημη ιστοσελίδα

Κατηγορία:Αθλητισμός στην Κωνσταντινούπολη
Κατηγορία:Αθλητικοί σύλλογοι Τουρκίας
Κατηγορία:Ποδοσφαιρικές ομάδες Τουρκίας
Κατηγορία:Ιστανμπούλσπορ ΑΣ